Glock

Glock Ges.m.b.H. er en våpenprodusent fra Østerrike. De mest kjente produktene er halvautomatiske pistoler som blant annet brukes av det norske Forsvaret. Det er kunngjort at norsk politi fra 2023 vil benytte seg av Glock-tjenestevåpen. Historie Ingeniøren Gaston Glock startet selskapet i Deutsch-Wagram i 1963 med å lage gardinstenger. I 1970-årene begynte firmaet å legge om til å produsere innenfor våpenindustrien, med produksjon av maskingeværbelter, øvelseshåndgranater, plastmagasiner, feltkniver og feltspader for den østerrikske hæren. Kniver Glock produserer 2 typer feltkniver, modell 78 og modell 81, sistnevnte har et 9.75 cm sagblad. Knivene har et spesielt herdet alloy-steel knivblad med sort belegg som beskytter mot rust og hindrer lysrefleksjoner. De har antislipp polymerskjefte med fingerbeskyttelse i stål for perfekt håndbruk. Sliren er støtsikker i polymer med autosikring og enhånds frigjøring for hurtig trekk. Passer belter opp til 5,7 cm. Spesifikasjoner Total lengde: 29,85 cm Bladlengde : 16,5 cm Tommelstøtte med flaskeåpner Hardhet: 50-55 HRC Vekt med slire: 255 gram. Laget i Østerrike Pistoler Glock var den første som introduserte en vellykket polymer-pistol i 1982. Pistolen ble utviklet da den østerrikske hæren satte ut anbud på en ny tjenestepistol i 1980. Gaston Glock samlet flere ingeniører og våpeneksperter og ba dem komme med sine synspunkter. Resultatet ble en pistol med kun 36 deler, Glock 17 i kaliber 9 x 19 mm Luger. Pistolen ble adoptert av den østerrikske hær i 1982, og den norske hæren adopterte den i 1985 sammen med Sverige. En utfordring med første og andre generasjons Glock 17 var at rammestykkene ikke var nummerert og at de ble solgt uten registrering av daværende importør. Glock-pistolene er verdenskjent for sin ekstreme motstand mot ytre påvirkning, og de har derfor og på grunn av lav pris blitt valgt som tjenestepistoler verden over. I 2003 introduserte Glock sin første pistolmodell i en ny serie i eget kaliber .45 GAP (.45 Glock AUTO PISTOL) USA I juli 1985 sender Glock en Glock 17 til BATF (Byrået for alkohol, tobakk og skytevåpen) i USA for godkjenning, og i november opprettes Glock Inc (USA). Året etter, 1986, blir Glock godkjent som importør, og G17 ble godkjent for import. Glock Smyrna i Georgia (USA) er på plass, og de første pistolene ankommer USA. I 1990 bygger Glock en ny ny fabrikk i Smyrna for sammensetting og testing av pistoler. I 2003 ligger gjennomsnittet på import og sammensetting av pistoler på 270.000 pistoler i året. Over 88% av amerikanske politietater brukte i 2005 pistoler fra Glock. Pistolmodeller Rammestørrelser Konkurranse Stor Standard Medium Liten SF (Short-frame = kortere ramme, ny 2007) Følgende modeller finnes (2008) GLOCK 17/17C. En standardmodell i 9x19mm (C står for rekylkompensator) GLOCK 17L. Konkurransemodell med og uten portet løp.(utgått) GLOCK 18/18C, 9x19mm, med en bryter for valg mellom helautomatisk og halvautomatisk ild. GLOCK 19/19C. Medium størrelse ramme 9x19mm. GLOCK 20/20C. Stor ramme 10 mm Auto GLOCK 21/21C/21SF. Stor ramme .45 ACP GLOCK 22/22C. Stor ramme .40 S&W (10x23mm) GLOCK 23/23C. Medium ramme .40 S&W GLOCK 24. Konkurransemodell i .40 S&W (utgått) GLOCK 25. Lik G19, men i kaliberet .380 AUTO (9x17mm). GLOCK 26. Den minste versjonen i 9x19mm. GLOCK 27. Lik G26 men i .40 S&W GLOCK 28. Lik G26 men i .380 kaliber GLOCK 29. Lik G26 men i 10mm Auto GLOCK 30/30SF. Lik G26 men i .45 ACP GLOCK 31. Stor ramme .357 SIG GLOCK 32. Lik G19 i .357 Sig GLOCK 33. Lik G26 men i .357 SIG GLOCK 34. Konkurransepistol i 9x19mm. Erstatter Glock 17L GLOCK 35. Konkurransepistol i .40 S&W. Erstatter Glock 24 GLOCK 36. Liten .45 ACP. Smalere versjon av G30, ett-rads magasin, 6 skudd. GLOCK 37. Lansert sommeren 2003, .45 GAP. GLOCK 38. Medium versjon av G37. GLOCK 39. Liten versjon av G37 Myter En myte om Glock-pistoler er at de ikke kan ses på røntgen, for eksempel på flyplasser, men dette er ikke tilfelle. En ting som er riktig er at en kan skyte med Glock under vann. Det anbefales å skifte ut to rimelige små plastdeler (spring-cups) da de slipper vann inn i tennålkanalen kontra de vanlige som ikke gjør det. Disse plastdelene er kun tilgjengelige for pistoler i 9x19 mm. Referanser Eksterne lenker (en) Offisielt nettsted (en) Glock Ges.m.b.H. – kategori av bilder, video eller lyd på Commons Norsk privat side om Glock Arkivert 24. juni 2022 hos Wayback Machine.